Jyllandsposten, 1841-09-17
Undertegnede, der af flere Eiendomsbesiddere udenfor Kjøbenhavn er bleven overdraget, at besørge deres Hæftelser indfriede, tillader mig derfor herved, at tilbyde min Tjeneste i lignende Anledning til hvem, der ville anbetroe mig dette Hverv, og ere Vilkaarene følgende: For de Eiendomsbesiddere eller Andre, der paa deres Vegne, umiddelbart henvende sig til mig, beregner jeg mig, foruden Godtgjørelse af mit Udlæg til Porto&c., 2 pCt. Provision af Beløbet, samt Rente af de Summer, jeg for Jndfrielsen af Hæftelser eller Suppleringen af Actier maae staae i Forskud for, og Vedkommende have dernæst Valget om de, efterat Actierne ere modtagne, ønske disse realiserede til Dagens Cours, og dem derefter tilstillede Nettobeløbet, efter Fradrag af mit Forskud og Provision, eller de, imod at indbetale mig sidstnævnte Summer, ønske sig Actiebrevene udleverede, og, forsaavidt som de for de indbetalte Hæftelsers Beløb ønske, formelige Obligationer udstedte og cederede (og ei ville lade sig nøie med Generalqvitteringer), kunne de ligeledes bestemme, om de ville have sig disse tilbageleverede efter Actiebrevenes Udstedelse, eller solgte til Dagens Cours, der hidtil, som oven bemærket, har været pari, og Beløbet tilstillet, i hvilket sidste Tilfælde Obligationerne naturligviis først gives Paategning, om at Renten for Fremtiden er nedsat til 4 pCt. p. A., ligesom Debitor efter deres Jndhold altid beholder Ret, til med 3 Maaneders Varsel til een af de ordinaire Terminer at kunne opsige dem igien; hvorimod de fra Creditors, ligesom tidligere fra Bankens Side altid ere uopsigelige. Forsaavidt man endelig ikke vil oppebie den Tid, da Actiebrevene ere blevne udfærdigede og realiserede, men strax efter Jndløsningen skulde ønske sig Nettobeløbet udbetalt, da er jeg og villig for Hæftelsens Beløb at godtgjøre efter Dagens Cours, hvad Actierne maatte overstige pari, ligesom ogsaa de Eiendomsbesiddere, der agte igjen at afhænde de udstedende Obligationer, og ønske Contanter strax, uden at oppebie Udløbet af Opsigelsestiden, og den derefter paafølgende Jndbetaling til Banken og Cession af Obligationerne, gjerne, imod efter Omstændighederne passende Rabat, kunne erholde saadant, og skal det iøvrigt være min Bestræbelse, paa bedste Maade, saavidt muligt, at lempe mig efter de specielle Ønsker af Enhver, der maatte beære mig med sin Tillid. - Skulde Flere foretrække, at forene sig, for igjennem en Mellemmand at henvende sig til mig, maae de naturligviis selv affinde sig med ham, med Hensyn til hans Uleilighed, der vel især vilde bestaae i, at forskaffe de nødvendige Attester, og besørge Correspondencen med mig og Obligationernes Tinglæsning med videre, ligesom det er en Selvfølge, at jeg, naar ei sidstnævnte af vedkommende Eier selv besørges, maa have mit Udlæg, for at lade dette foranstalte, erstattet. Fremgangsmaaden er endelig denne: at der, forsaavidt Kjøbstadeiendomme angaaer hos Byfogden og med Hensyn til Landeiendomme hos vedkommende Amtsforvalter erhverves Attest, der angiver Stedets Matricul Nummer eller Hartkorn, Bankhæftelsens Beløb, hvor nuværende Eier er, og hvo der var det i 1813, samt, hvis Eiendommen er Parcel af en efter 1813 udparcelleret større Eiendom, tillige af hvem og i hvad Forhold de øvrige Parceller eies. Forsaavidt som een Eien maatte eie baade Kjøbstad Bygninger og Jorder, er det rigtigst, at tage to særskilte Attester, ligesom ogsaa paa Tiende rettest tages særlig Attest. Derimod kan gjerne een Attest omfatte flere forskjellige Eieres Bygninger eller Jorder under een Jurisdiction, og for Portoens Skyld vilde det være hensigtsmæssigst, at Attesterne vare paa Postpapiir. Disse Attester blive da af mig til Banken indleverede, og, naar de der ere befundne i behørig Orden, meddeles mig en Tilstaaelse, om at Opsigelsen med 3 Maaneders Varsel har fundet Sted, og, hvis nu Obligation ønskes udstedt, tilstiller jeg vedkommende Eier den fornødne Blanqvet hertil, behørig udfyldt, til Underskrift, hvorefter den da aldeles gratis ifølge Banklovgivningen) bliver tinglæst. Naar jeg da efter Udløbet af de 3 Maaneder, har indbetalt Hæftelsen, meddeles Transport paa Obligationen, for saavidt saadan er udstedt; men ellers en Generalqvittering, hvilke da forsynes med fornøden Paategning, hvorefter jeg, uden at behøve nogen videre Fuldmagt, kan reqvirere Actierne. Derefter indgiver jeg behørigt Reqvisitioner om Actiebreves Udstedelse, og indbetaler de contante Tilskud, hvorpaa Actierne i Løbet af en 6 Uger blive mig udleverede. J det Hele kan man saaledes regne, at henimod 6 Maaneder ville hengaae fra den Tid, Attesterne indgives, og indtil Actiebrevene blive udleverede. Kjøbenhavn, i Juli 1841. Harald Hornbech, Candidatus juris. Vimmelskaftet Nr. 17.